**“Кыргыз Республикасынын Өкмөтүнүн чечимдерине өзгөртүүлөрдү киргизүү жөнүндө” Кыргыз Республикасынын Өкмөтүнүн токтомунун долбооруна НЕГИЗДЕМЕ-МААЛЫМАТ**

1. **Максаты жана милдеттери.**

 Бул токтомдун долбоору жалпы пайдалануудагы жолдордо ири жана оор жүк ташуучу унаалардын жүрүшу учүн атайын уруксат кагаздарын берүү процедураларын жөнөкөйлөтүү жана аларды алуу үчүн арыздарды электрондук форматта кабыл алуу элементтерин киргизүү максатында иштелип чыккан.

1. **Баяндоочу бөлүк.**

Кыргыз Республикасынын Өкмөтү тарабынан мамлекеттик органдардын алдына санарип технологияларын колдонуп, чарба жүргүзүүчү субъекттерге уруксат берүүнү жөнөкөйлөтүү милдети койулган.

Учурда транспорт каражаттарын жалпы пайдалануудагы автожолдордо жүрүу жана өткөрүү тартиби “Кыргыз Республикасынын жалпы пайдалануудагы автомобиль жолдорунан транспорттук каражаттарды өткөрүү жана Кыргыз Республикасынын жалпы пайдалануудагы автомобиль жолдору боюнча жүрүү үчүн белгиленген ченемден ашкан транспорт каражаттарынын максималдуу өлчөмдөрүн жана башка линиялык параметрлерин таразалоодо жана өлчөөдө жыйымдарды алуу тартибин жана Кыргыз Республикасынын жалпы пайдалануудагы автомобиль жолдорунан атайын жана бөлүнбөс жүгү бар транспорт каражаттарын өткөрүү жана өткөрүүдө жыйымдарды алуу тартибин бекитүү жөнүндө” Кыргыз Республикасынын Өкмөтүнүн 2008-жылдын 8-августундагы N 454- токтому менен бекитилген.

Бул токтомдун укуктук колдонуу практикасын талдоолор көрсөткөндөй, Кыргыз Республикасынын жалпы пайдалануу жолдорунда транспорт каражаттарынын жүрүүсу үчүн чектелген айрым ченемдерин кайра карап чыгуу талап кылынууда. Жүгу менен ири өлчөмдөгү жана оор жүк ташуучу унаалар үчүн каралган салмак габарит параметрлердин ченемдери толук каралган эмес, алар жолдо жүрүу үчүн атайын уруксаттарды алуу жол-жоболору татаалдашкан. Мындай атайын уруксаттарды берүү тартиби 10 күндүк убакытты жана ведомстволор аралык макулдашууну талап кылат. Ал эми ташуучу макулдашуучу органдар менен макулдук алууда, коррупциялык көрүнүштөргө кабыл болот жана мындай өбөлгөлөр түзүлгөн.

Мындан тышкары, ири өлчөмдөгү жана оор жүк ташуучу унаалар жолдо жүрүү үчүн ташуучуга атайын уруксатты жол коопсуздун камсыздоо ыйгарым укуктуу органдын макулдугу менен транспорт чөйрөсүндөгу ыйгарым укуктуу органдан алуудан тышкары, жол коопсуздун камсыздоо ыйгарым укуктуу органдан дагы кошумча маршруттук барак алуу каралган. Ошону менен, ташуучуга бир эле транспорт каражатына эки окшош уруксат документин ( атайын урксат жана маршруттук барак) эки мамлекеттик органдан алууга туура келет. Ошого байланыштуу, Кыргыз Республикасынын Өкмөтүнүн 2017-жылдын 3-февралындагы № 60- токтому менен бекитилген “Автомобиль транспорту менен ири өлчөмдөгү жана оор салмактагы жүктөрдү ташуу Эрежелерине тийиштүү өзгөртүүлөрдү киргизүү каралган.

Мындан тышкары, үч же андан көп октору бар сүйрөгүч жана төрт же андан көп октору бар, ар бир огунда сегиз жана андан ашык дөңгөлөктөрү бар жапыз рамалуу жарым сүйрөгучтөр үчүн жалпы пайдалануудагы автомобиль жолдорунда жүгү жок журүүдө жүрүү маршрутун кыймыл коопсуздугун камсыздоо ыйгарым укукту органынын макулдугу менен урксаттсыз жүрүү мүмкүнчүлүгүн түзүү каралууда. Ошондой эле долбоор менен атайын уруксатты алуу үчүн арызды кабыл алуу, макулдашуу жана берүү процессин электронндук форматка өткөрүү менен ташуучуларга жагымдуу шарттарды түзүү каралууда.

1. **Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

 Токтомдун долбоору кабыл алуу социалдык, экономикалык, укуктук, укук коргоо боюнча, гендердик, экологиялык, коррупциялык терс натыйжаларды алып келбейт. Тескерисинче, автоташуучулар үчүн жагымдуу шарттарды түзүүгө, коррупциялык көрүнүштөрдү жана иш-аракеттерди жоюуга багытталган.

**4. Коомдук талкуунун жыйынтыктары жөнүндө маалымат**

 “Кыргыз Республикасынын ченем укуктук актылар жөнүндө” Кыргыз Республикаснын 22-беренесинин талаптарына ылайык бул токтом долбоору жалпы коомдук талкууну өткөрүү үчүн 2021-жылдын \_\_ -июлунда Кыргыз Республикасынын Министрлер Кабинентинин расмий сайтына жайгаштырылган. Коомдук талкуунун жыйынтыгында сын-пикирлер, сунуштар келип түшкөн жок.

**5. Долбоордун мыйзамдарга шайкеш келишине талдоо жүргүзүү**

 Токтомдун долбоору колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

 **6. Каржылоо зарылдыгы жөнүндө маалымат**

 Токтомдун долбоорун кабыл алуу республикалык бюджеттен кошумча финансылык сарптоолорго алып келбейт.

 **7. Жөнгө салуучулук таасирин талдоо жөнүндө маалымат**

 Токтомдун долбоору жөнгө салуучулук таасирине талдоону жүргүзүүнү талап кылбайт, анткени долбоор жалпы пайдалануудагы автомобиль жолдорун жана аларга орнотулган курулмалардын сакталышын, жолдо жүрүүнүн коопсуздугун камсыз кылуу үчүн транспорт каражаттарына салмак габарит параметрлеринин чектелген өлчөмдөрүн аныктайт. Транспорт каражатына жолдо жүрүү жана жасалма курулмалардан өтүү үчүн техникалык документ катары керек болгон атайын уруксат кагазын алууда макулдашууну жөнөкөйлөтүү максаты коюлган.

**Министр Г.Абдралиева**